CELEX: 62015TN0231
Language: lt
Date: 2015-05-05 00:00:00
Title: Byla T-231/15: 2015 m. gegužės 5 d. pareikštas ieškinys byloje Haswani/Taryba

29.6.2015   
            
            
               LT
            
            
               Europos Sąjungos oficialusis leidinys
            
            
               C 213/40
            
         2015 m. gegužės 5 d. pareikštas ieškinys byloje Haswani/Taryba
   
   (Byla T-231/15)
   (2015/C 213/65)
   Proceso kalba: prancūzų
   
      Šalys
   
   
      Ieškovas: George Haswani (Yabroud, Sirija), atstovaujamas advokato G. Karouni
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2015 m. kovo 6 d. Tarybos įgyvendinimo reglamentą (ES) 2015/375, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, tiek, kiek jis susijęs su ieškovu;
            
         
               —
            
            
               panaikinti 2015 m. kovo 6 d. Tarybos įgyvendinimo sprendimą (BUSP) 2015/383, kuriuo įgyvendinamas Sprendimas 2013/255/BUSP dėl ribojamųjų priemonių Sirijai, tiek, kiek jis susijęs su ieškovu;
            
         
               —
            
            
               atitinkamai nurodyti išbraukti George Haswani vardą iš minėtų aktų priedų;
            
         
               —
            
            
               priteisti iš Tarybos sumokėti 7 00  000 EUR sumą visos patirtos žalos atlyginimui;
            
         
               —
            
            
               priteisti iš Tarybos padengti savo ir ieškovo patirtas bylinėjimosi išlaidas, kurios bus įvertintos proceso metu.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi penkiais pagrindais.
   
               1.
            
            
               Pirmasis ieškinio pagrindas susijęs su teisės į gynybą, teisės būti išklausytam iki sprendimo priėmimo ir teisės į teisingą bylos nagrinėjimą pažeidimais.
            
         
               2.
            
            
               Antrasis ieškinio pagrindas susijęs su pareigos motyvuoti pažeidimu, nes ginčijami aktai yra nepakankamai ir netiksliai motyvuoti.
            
         
               3.
            
            
               Trečiasis ieškinio pagrindas susijęs su akivaizdžia vertinimo klaida ir įrodymų nebuvimu, nes ieškovui taikytos ribojančios priemonės nebuvo pagrįstos tikru ir rimtu pagrindu.
            
         
               4.
            
            
               Ketvirtasis ieškinio pagrindas susijęs su bendrojo proporcingumo principo pažeidimu.
            
         
               5.
            
            
               Penktasis ieškinio pagrindas susijęs su ieškovo prašymu atlyginti žalą.